text: Ambulanceredderne vil stoppe uroen i fællesskab
  22 april 2016 kl. 17.12
  En ny forening på tværs af selskaberne skal være med til at finde bedre fælles fodslag så uroen omkring ambulancedriften, den snart stopper.
  Flere af de ambulancereddere der til dagligt kører ambulance og er i kontakt med borgerne, går nu sammen for at stifte en fælles faglig forening under fagforbundet 3F.
  Formålet er, at forsøge at skabe fælles vilkår på tværs af de forskellige ambulancefirmaer. Det skal både være med til at forbedre vilkårene for redderne, men også skabe mere tryghed for borgerne.
  En af de reddere, der er med til at starte foreningen op, er Peter Senger. Han har arbejdet i 11 år hos Falck, men da BIOS overtog i Region Syddanmark, skiftede han til det nye selskab.
  Peter Senger er en af de reddere, der mener, at alt postyret har skabt alt for meget uro, men nu skal det altså være slut.
  